ÚRAD VLÁDY SLOVENSKEJ REPUBLIKY
      sekcia vládnej legislatívy

							          Na rokovanie vlády SR
							          Dňa 11.januára  2005
							          K materiálu č. 443/2005
							          K bodu č. 19

     S T A N O V I S K O

k návrhu zákona o transformácii Špecializovaného liečebného ústavu Marína, štátneho podniku

I.
     	Návrh zákona o transformácii Špecializovaného liečebného ústavu Marína, štátny podnik predkladá na rokovanie vlády Slovenskej republiky minister zdravotníctva Slovenskej republiky  Rudolf Zajac .
II.
     	Účelom predkladaného návrhu zákona je umožniť transformáciu Špecializovaného liečebného ústavu Marína so sídlom v Kováčovej , štátneho podniku na akciovú spoločnosť tak, ako to ustanovuje § 84 a nasl. zákona č. 578/2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov.
      	Navrhovaný zákon ustanovuje predmet, účel zákona ,zrušenie štátneho podniku, spôsob založenia akciovej spoločnosti, predmet vkladu, určenie hodnoty nepeňažného vkladu, prechod vlastníckeho práva, základné imanie, rezervný fond, akcie a predmet podnikania. 

III.

       	Predmetný návrh zákona bol prerokovaný na zasadnutí Legislatívnej rady vlády Slovenskej  republiky   dňa  10 . januára  2006.    Legislatívna   rada  vlády  po prerokovaní  návrhu  zákona   odporučila   predkladateľovi    predložiť   nové  znenie   tohto   návrhu zákona na   rokovanie  vlády,   v   ktorom   budú   zapracované   jej  pripomienky a odporúčania.

IV.

Sekcia vládnej legislatívy Úradu vlády Slovenskej republiky konštatuje, že v návrhu zákona o transformácii Špecializovaného liečebného ústavu Marína, štátny podnik sú zapracované pripomienky Legislatívnej rady vlády Slovenskej republiky (19 pripomienok)  a preto odporúča návrh zákona schváliť s tým , že bude zapracovaná ešte táto pripomienka:

V § 6 ods. 2 je potrebné druhú vetu formulovať nasledovne : ,,Po vzniku akciovej spoločnosti je ministerstvo povinné bez zbytočného odkladu odovzdať a akciová spoločnosť prevziať  majetok, súpis záväzkov, práv a povinností tvoriace nepeňažný vklad.“.

V Bratislave 11. januára 2005
Vypracovali: Vladimír Rajníček
Martin Hatala

                                                                                            Štefan  G r m a n
                                      generálny riaditeľ
	                                                                  sekcie vládnej legislatívy